
PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi

Nr. 4c-11/1195/2014
	
	Comisia pentru buget,
finanţe şi bănci

Nr. 4c-2/627/2014



	
	
	Bucureşti, 17.03.2015    

PL x- 535/2014


BIROULUI  PERMANENT

AL

CAMEREI DEPUTAŢILOR

                 Vă înaintăm alăturat raportul comun asupra Proiectului de Lege privind aprobarea Ordonanţei de urgenţă a Guvernului nr.47/2014 pentru modificarea şi completarea Ordonanţei de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, trimis spre dezbatere, în fond, în procedură de urgenţă, Comisiei juridice, de disciplină şi imunităţi şi Comisiei pentru buget, finanţe şi bănci, cu adresa nr. PL -x 535 din 8 decembrie 2014 şi înregistrat cu nr.4c-11/1195 din 9.12.2014, respectiv nr.4c-2/627/9.12.2014.
                  În raport de obiectul şi conţinutul său, iniţiativa legislativă face parte din categoria legilor ordinare.

	VICEPREŞEDINTE,

Ciprian – Nicolae NICA
	PREŞEDINTE,

Viorel ŞTEFAN

RAPORT COMUN 
asupra Proiectului de Lege privind aprobarea Ordonanţei de urgenţă a Guvernului nr. 47/2014 pentru modificarea şi completarea Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru buget finanţe şi bănci, au fost sesizate spre dezbatere în fond, în procedură de urgenţă,  cu Proiectul de Lege privind aprobarea Ordonanţei de urgenţă a Guvernului nr.47/2014 pentru modificarea şi completarea Ordonanţei de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, trimis cu adresa nr. PL -x 535 din 8 decembrie 2014 şi înregistrat cu nr.4c-11/1195 din 9.12.2014, respectiv nr.4c-2/627/9.12.2014.
Senatul, în calitate de primă Cameră sesizată, a adoptat iniţiativa legislativă în şedinţa din 2 decembrie 2014.

Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Consiliul Legislativ, prin avizul nr.754 din 27 iunie 2014, a avizat favorabil, cu observaţii şi propuneri iniţiativa legislativă.
Comisia pentru afaceri europene a avizat favorabil iniţiativa legislativă, în şedinţa din 16 decembrie 2014.

Comisia pentru politică externă a avizat favorabil iniţiativa legislativă, în şedinţa din 9 decembrie 2014.
Comisia pentru agricultură, silvicultură, industrie alimentară şi servicii specifice a avizat favorabil iniţiativa legislativă, în şedinţa din 28 ianuarie 2015.

Comisia pentru administraţie publică şi amenajarea teritoriului a avizat favorabil iniţiativa legislativă, în şedinţa din 3 martie 2015.
Iniţiativa legislativă supusă dezbaterii are ca obiect reglementare flexibilizarea nivelului corecţiilor în raport cu prevederile noului Ghid pentru determinarea corecţiilor financiare aplicate de Comisia Europeană pentru cheltuielile finanţate de Uniunea Europeană prin management partajat, pentru neconformitate cu regulile de achiziţie publică, aprobat prin Decizia CE nr. C(21031) 9527/19.12.2013, precum şi posibilitatea ca autorităţile de management să nu aplice corecţii financiare pentru nereguluile care nu au niciun impact financiar.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţe separate. 

Comisia pentru buget, finanţe şi bănci a examinat proiectul de lege menţionat mai sus, în şedinţa din 3 februarie 2015.
La dezbaterea propunerii legislative, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, au fost prezenţi, în calitate de invitaţi, domnul Eduard Dumitraşcu, secretar de stat la Ministerul Fondurilor Europene, precum şi domnul Dan Manolescu, secretar de stat la Ministerul Finanţelor Publice.
Din totalul de 34 de membri ai Comisiei pentru buget, finanţe şi bănci au fost prezenţi la dezbateri 33  deputaţi.
Comisia juridică, de disciplină şi imunităţi  a examinat iniţiativa legislativă, în şedinţa din 17 martie 2015. 

La lucrările şedinţei au fost prezenţi, conform listei de prezenţă, 22 deputaţi din totalul de 26 membri ai Comisiei juridice, de disciplină şi imunităţi.

În urma examinării iniţiativei legislative, a avizului Consiliului Legislativ a avizelor transmise de comisiile sesizate în avizare şi a opiniilor exprimate, membrii ambelor Comisii au hotărât, să supună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 47/2014 pentru modificarea şi completarea Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.
	VICEPREŞEDINTE,

Ciprian Nicolae NICA
	PREŞEDINTE,

Viorel Ştefan

	SECRETAR,

Sorin Constantin STRAGEA
	SECRETAR,

Mihai – Aurel DONŢU


     Şef serviciu, Ciprian BUCUR                                                                                                                                Şef  serviciu, Giorgiana ENE

     Consilier parlamentar,  Silvia Olaru                                                                                                        Consilier parlamentar Ioana POPESCU[image: image3.png]



6
1

